
Mer jalle 


EMME SAA ANTAA KESKENERÄISYYDEN 
KUKISTAA MEITA. VALAISTUKAAMME 
VIRHEISTÄ! 


METSÄSTÄ VOI TUODA KOTIIN 
VAIN KUOLLEITA KUKKIA. 


RAKKAUS EI OLE MUISTOMERKKEJÄ. 
RAKKAUS ON JÄÄHYVÄISIÄ. 
RAKKAUS ON INTOHIMO 
NÄHDÄ MAHDOLLISUUS. 


RAKKAUS ON KAMELI TÄYNNÄ 
KYLTYMÄTÖN TÄ JANOA. 
SIKIÖASENNOSSA 
HOHDAMME 
TOISTEMME UNISSA. 


SANAT TUHKAA, 
PYSYVÄÄ ON VAIN 
SIELUJEMME UNET, 
MUISTI, 


JOKA HAJOSI 
TOMUKSI TÄHTIIN. 


HUONEISSA ON MUSTAA 
AAVEET: ESI-ISÄMME-ÄITIMME 
PAIKALLA 


LIIKKUMATTA 


HUONEISSA, HETKISSÄ 
MEIDÄT PUHDISTETAAN 
HEIDÄN SIELUJENSA 
MUISTISSA 


PAPERILLE 
KIRJOITETUT SANAT 
OVAT ARPIA. 


KIRJOITTAMISEN 
SORMENJÄLKIÄ. 


TOISINAAN 
LINNUT PUDOTTAVAT 
LUUNSA 


JATKAVAT MATKAANSA 
SIELUNSA LENNOLLA 
HILJAISUUDESSA. 


MINÄ EROTTELEN 
SUURIA JA PIENIÄ TUNTEITA. 


PANEN PÄÄNI HIRTTOKÖYTEEN, 
JONKA TOISESSA PÄÄSSÄ 
ON SILMUKKASI. 


JUOKSEMME ERI SUUNTIIN. 
TUNNETTA PAKOON. 


MISSÄ MINÄ ELÄN NYT? 


PIDÄN IHMISIÄ KÄDESTÄ 
KIINNI JA ITKEN. 


YKSINÄISYYDEN KUOLEMA — SINÄ, 
RAKKAUTEMME 


KAIKKI RAKKAUS TAPAHTUU 
VAIKENEMISEN RAJALLA 


KYYNEL ON RAKASTUNEEN 
SORMUS. 


KUN KULJEN METSISSÄ 
KUUNTELEN PIMEYDEN LINTUJA 
TAUKOMERKKEJÄ MAAILMASTA 


TULEN MUUTTUMATTOMAN 
HUONEESEEN 


ELÄN TOTTUNEESTI 
KOKO KUOLEMAN AJAN 


MELKEIN VALMIIT 
KUKOISTAVAT 


EIVÄT SEISO PEILIN EDESSÄ 
IHAILEMASSA 
ARPIAAN 


RUNO ON VIERAS IHMINEN 
JOKA TULEE KYLÄÄN 


ISTUU VIERELLÄSI. 


SUOJELUSENKELI 
TULI KYSYMÄTTÄ 
ANTOI OLLA HETKEN 
PUKI HAARNISKANSA 
PÄÄLLENI 


KÄSI PIIRSI SIELUN 
METSÄNREUNAAN. 
JÄNIS. 
KUUNTELEEKO SE 
MINUN HENGITYSTÄNI? 


SEREMONIA — 
MAKAAN SÄNGYLLÄ 
KIRJOITAN RUNOA. 
SITÄ AINOAA. — 
MITÄ HETKI ELÄMÄSSÄ 
MERKITSEE. 
KYNTTILÄNLIEKKI, MUOTOKUVASI. 
YÖ, YKSINÄISEN LUOSTARI 
HEIKOT HÄLYÄÄNET. 
YÖLLÄ OLEN RAAKILE. 
RUKOUSNAUHA KÄDESSÄ KULJESKELEN 
JA PIRSKOTAN PYHÄÄ VETTÄ 
MAAILMAASI. 


SINÄ LASKET MINUT SYLIISI 
KOSKETAT OTSAANI 
KARHUN KÄSIÄ 
PIENEN KARHUN 


TUULESSA KAATUVAN KÄMMENEN 


SURU 
SE ON AINA 
LIIAN NOPEA 
KUN SE TULEE 
JA LIIAN HIDAS 
KUN SE 
MENEE 


KYNISSÄNNE VAIENNEET 
. LOPPUUNPALANEET 
TEISTA LOISTAA VALO MERKKIEN KIELI 


MIKSI TAAS KESÄSSÄ 
ODOTAN LUMIKIVIÄ 
HIIRENKORVIA 
LUMIHIUTALEITA 
OLEN TYHJÄ RIVI 
RUNOSSA KIKOO 
NIKKI HOKKU 


MÄNNYNRUNGOSSA 
NYRKKI 
KASVUN PEUKALO 
LYHYT KIRJE 
METSÄN OLENNOILLE 


SAMMALKIVEN 
KUKKAROSSA 
MYYRÄN 
HUVILA. 


KUN 
KIRJOITAN 
SUUNNISTAN 
SIELUUNI. 


MENEN NUKKUMAAN 
KAIKEN OLEVAISEN KANSSA 
HERÄÄN YHDESSÄ 


JOTTA VOISI NÄHDÄ 


ON KULJETTAVA SOKEASTI 
OMA TIE 


TULTAVA TIELLE 
VALITUKSI 


NÄIN UNTA — 
HAUTAJAISHIIRESTÄ. 
JUUSTOTON 
MUISTOTILAISUUS 
TAPPOI SEN. 
HIIRENLOUKUSSA 
OLI SUKLAAPALA 
HAUDANKAIVAJAN 
SINNE LAITTAMA. 


VAIKENEMISTA SOPII 
PELÄTÄ JA USKOA. 


PIENEN LINNUN LUMEN 
ALLE HAUTASIN 
KUUTAMOSSA 


SATOI LUNTA 


PIENI LINTU NUKKUU 
JA ON VAPAA 


SUUDELLA 
OLLA VANKI 
HÖYHEN MÄRKÄ 
MÄEN RINNAT VIHERTYVÄT 
KESÄÄ RAKASTELLESSA 


OI MAAILMOJEN ALUN 
KUJEILUJEN RIEMUA 
HUONOSTA ALUSTAAN 
HUOLIMATTA 
LOI JUMALA ESTETIIKKAA 
KYLKILUUSTA. 


SINÄ TARVITSET 
TUORETTA HIEKKAA 
JALKOJESI ALLE. 
SINÄ TARVITSET 
AITOA PUHETTA 
LEPPYMÄTTÖMÄN 
VAKAAN TOTUUDEN 
YKSISUUNTAISEN TIEN 
JOKA ON SANANLASKUJA 


MINÄ HERÄÄN JOKAPÄIVÄ 
KUUNTELEN ASKELTENI 
ÄÄNESSÄ PIKKUVELJEN 

MATKAKERTOMUSTA 


RUNOILIJA EI TEE KEVÄÄLLÄ MITÄÄN. 
KEVÄT ON HÄMÄYSTÄ. 


RUNOILIJA KIRJOITTAA KEVÄÄSTÄ 
HAMATAKSEEN 
OSAAVANSA KIRJOITTAA. 


YÖPERHOSTEN 
LAULUÄÄNI 
ON ÄÄNETÖN 
UKKOSMYRSKY. 


HARHAILLESSA EN ETSI MITÄÄN. 
OLEN PERILLA KOKO AJAN. 


ENTÄ JOS VIHREÄLLÄ NIITYLLÄ 
TAPETAAN IHMINEN, JOTA 
RAKASTAT. 


ONKO SE KAKSIKIELINEN 
HILJAISUUS? 


ENTÄ JOS IHMINEN KÄVELEE 
TOISEN LUO JA 
SUUTELEE LUVATTOMASTI. 


SUUTELEN HEINÄÄ. SINUN HIUKSISSASI 
SUUTELEN JÄRVEÄ JOTA OLET UINUT 
SUUTELEN LEIPÄÄ JONKA OLET SYÖNYT 
SUUTELEN KIRJAA JONKA OLET LUKENUT 
SUUTELEN TUULTA MEISSA 


AIKASI 
KUNNES PERHONEN LENTÄÄ OHITSE 
ISKEE SIIVILLÄÄN SIELUN MATKAAN 


